सुनेल :आरएसएस का पथ संचलन 30 को
सुनेल|आरएसएस तहसीलसुनेल के तत्वावधान में बुधवार 30 दिसंबर को विशाल पथ संचलन निकाला जाएगा। इसमें कई गांवों के स्वयं सेवक भाग लेंगे। इसके लिए जोरों से तैयारियां चल रही है। तहसील कार्यवाहक शिवनारायण गुप्ता ने बताया कि बुधवार दोपहर 1 बजे सार्वजनिक कार्यक्रम होगा। इसके बाद दोपहर पौने 3 बजे पिड़ावा रोड स्थित रामजीकी बावड़ी से पथ संचलन शुरू होगा। जो कस्बे के प्रमुख मार्गों से गुजरता हुआ पुन:बावड़ी पर पहुंचेगा। इस दौरान प्रधान केएल पाटीदार ने कस्बे में घूमकर तैयारियों का जायजा लिया। कस्बे के बाजारों को बैनर, पोस्टर झंडों से सजाया जा रहा है। रविवार को आरएसएस ,बजरंग दल के कार्यकर्ता बाजार में बैनर, झंडियां लगा रहे थे।
hin_Deva hin_Deva